Ko‘zlarni kosmetika ishlatmasdan jozibali ko‘rinishga keltirishning 10 ta usuli (foto)

Ko‘zlarning go‘zalligi ham genetik, ham atrof-muhit omillariga bog‘liq. Ularni turli xil kosmetika vositalari bilan bo‘yamasdan jozibali ko‘rinishga ega qilish mumkin.

Birinchi usul: yetarlicha uxlang
Ko‘z ostidagi qora dog‘lar paydo bo‘lishining asosiy sabablaridan biri uyqusizlikdir. Kechasi sakkiz soat uxlashga harakat qiling. Yorug‘lik va begona tovushlar sizning uyqingizga xalaqit bermasligi uchun qorong‘i, pardalar va yopiq derazalar bo‘lgan xonada uxlab qoling.
Ikkinchi usul: kremdan foydalaning
Doimiy namlash teringizni yumshoqroq qiladi. Nozik teri uchun maxsus ishlab chiqilgan vositalar ko‘z ostidagi shishishni kamaytirishga yordam beradigan kofein va kollagenni o‘z ichiga oladi. Ko‘z ostidagi dog‘lar va ko‘karishlardan xalos bo‘lsangiz, ko‘zlaringizning vizual ravishda kattalashganini ko‘rasiz.

Uchinchi usul: charchoqni ketkazing
Tabiiy toniklardan foydalaning. Yangi uzilgan bodring bo‘laklari, choy paketlari yoki moychechak qaynatmasini paxta yostiqchalar yordamida ko‘z va qovoqlaringizga surting. Mahsulotlarni muzlatkichda saqlashni unutmang.
To‘rtinchi usul: qoshlarni tartibga keltiring
Tartibli qoshlar ko‘zlarni yanada jozibali qiladi. Qaysi qosh shakli sizga mos kelishini bilib oling. Buni bilish uchun siz stilistga murojaat qilishingiz yoki ko‘z qalami yordamida mustaqil ravishda turli variantlarni sinab ko‘rishingiz mumkin. Qoshlaringizni o‘z vaqtida terdirib, ularning shakliga e’tiborli bo‘ling.
Beshinchi usul: kipriklaringizni qayiring
Biroz qayrilgan kipriklar har doim e’tiborni o‘ziga tortadi. Maxsus kiprik bukuvchi vositalardan foydalaning yoki buni boshqa usulda amalga oshiring.
Oltinchi usul: kompyuter qarshisida uzoq vaqt o‘tirmang
Bugungi kunda kompyuterda ko‘p vaqtimizni, ishda, suhbatlar, yangiliklar, filmlar tomosha qilish, do‘stlar va yaqinlar bilan muloqot qilishda o‘tkazamiz. Uzoq vaqt davomida ekran qarshisida o‘tirish ko‘z salomatligiga salbiy ta’sir qiladi.
Yettinchi usul: ko‘zlaringizni namlang
Agar ko‘zlar yetarli darajada namlanib turmasa qichishish yuzaga keladi va ular qizarib ketadi. Ko‘p vaqtingizni o‘tkazadigan xonada havoni namlantiruvchi bo‘lishi kerak. Bu ko‘zlarning quruqlashishini oldini oladi. Ko‘zlaringizni yuving yoki quruq ko‘zlar uchun qo‘llaniladigan maxsus tomchilardan foydalaning. Bunday holda shifokor bilan maslahatlashing.

Sakkizinchi usul: yomon odatlardan voz keching
Organizmni suvsizlantiradigan spirtli ichimliklarni iste’mol qilish teriga, ayniqsa ko‘p namlikni talab qiladigan ko‘z atrofiga zarar yetkazishi mumkin. Chekish ham ko‘zlarga salbiy ta’sir qiladi, chunki tamaki tutuni shilliq qavatlarda qichishish xususiyatini keltirib chiqaradi.
To‘qqizinchi usul: yetarlicha suyuqlik iching
Suv nafaqat inson tanasi uchun, balki ko‘z uchun ham foydalidir.
O‘ninchi usul: quyoshdan himoya qiluvchi kremdan foydalaning va quyoshdan saqlaydigan ko‘zoynak taqing
Teri salomatligi uchun uni quyoshdan himoya qilish juda muhim. Quyosh terini quritadi, bu esa ko‘z atrofida ajinlar paydo bo‘lishiga olib keladi. Ko‘zlaringizni ultrabinafsha nurlarining zararli ta’siridan maxsus ko‘zoynaklar bilan himoya qilishni unutmang.